21. október
21. október er 294. dagur ársins (295. á hlaupári) samkvæmt gregoríska tímatalinu. 71 dagur er eftir af árinu.

Atburðir 
 1171 - Hvamm-Sturla Þórðarson og Einar Þorgilsson á Staðarhóli börðust í Sælingsdal. Sturla hafði sigur og var eftir það talinn mestur höfðingja við Breiðafjörð.
 1520 - João Álvares Fagundes tók land á Sankti Pierre og Miquelon.
 1805 - Orrustan við Trafalgar: Konunglegi breski sjóherinn undir stjórn flotaforingjans Horatio Nelsons vann stórsigur á flotum Frakka og Spánverja við Trafalgar. Nelson var hins vegar veginn af franskri leyniskyttu.
 1916 - Alþingiskosningar voru haldnar. Þetta voru fyrstu alþingiskosningarnar eftir að konur fengu kosningarétt. Samhliða fór fram þjóðaratkvæðagreiðsla um þegnskylduvinnu allra heilbrigðra karlmanna á aldrinum frá 17 til 25 ára. Tillagan var felld með 90% atkvæða.
 1916 - Pétur Ottesen var kjörinn á Alþingi 28 ára gamall. Hann sat á þingi í tæp 43 ár, lengur en nokkur annar.
 1933 - Þjóðaratkvæðagreiðsla fór fram um bannlögin svonefndu. Í kjölfar hennar var áfengisbann afnumið.
 1944 - Nýsköpunarstjórnin undir forsæti Ólafs Thors tók við völdum. Aðild að henni áttu Sjálfstæðisflokkurinn, Alþýðuflokkurinn og Sósíalistaflokkurinn.
 1954 - Smurstöðin Klöpp var opnuð í Reykjavík.
 1961 - Séra Bjarni Jónsson, vígslubiskup, var gerður fyrsti heiðursborgari Reykjavíkur á 80 ára afmæli sínu.
 1954 - Olíuverslun Íslands opnaði nýja og glæsilega bensín- og smurstöð á Klöpp í Reykjavík.
 1967 - Upp komst um eitt mesta áfengissmygl í áratugi og var það kallað Ásmundarmálið, kennt við bátinn Ásmund. Þúsundum lítra af áfengi var smyglað og var það geymt í skipsflaki í Elliðaárvogi.
 1970 - Nýja Litlabeltisbrúin var vígð í Danmörku.
 1977 - Evrópska einkaleyfastofan var stofnuð.
 1981 - Andreas Papandreou varð forsætisráðherra Grikklands.
 1986 - Marshalleyjar fengu sjálfstæði frá Bandaríkjunum.
 1988 - Listasafn Sigurjóns Ólafssonar var opnað í Reykjavík. Þennan dag hefði Sigurjón orðið áttræður.
 1989 - Þjóðhöfðingjar ríkja Breska samveldisins gáfu út Langkawi-yfirlýsinguna um að sjálfbærni skyldi vera eitt af forgangsverkefnum sambandsins.
 1990 - Fyrstu S-vagnarnir hófu akstur í Kaupmannahöfn.
 1991 - Samkomulag náðist milli Evrópusambandsins og EFTA um að EFTA yrði hluti af evrópska efnahagssvæðinu frá og með 1. janúar 1993.
 1993 - Borgarastyrjöldin í Búrúndí hófst þegar Melchior Ndadaye var myrtur.
 2000 - Fimmtán leiðtogar Arabaríkja komu saman í Kaíró á fyrsta leiðtogafundi ríkjanna í fjögur ár.
 2004 -  Morgunþátturinn Zúúber hóf göngu sína á FM957.
 2005 - Football Manager 2006 var gefinn út í Evrópu og víðar.
 2005 - Íslenska heimildarmyndin Africa United var frumsýnd.
 2006 - Hellisheiðarvirkjun var formlega gangsett.
 2007 - Kimi Räikkönen var krýndur heimsmeistari í Formúlu 1 eftir Brasilíukappaksturinn.
 2007 - Kosningabandalag Donald Tusk sigraði þingkosningar í Póllandi.
 2008 - Stóri sterkeindahraðallinn í Genf var formlega tekinn í notkun.
 2009 - Íbúar í Hlíðunum mótmæltu mengun á Miklubraut.
 2013 - Hópur fólks sem mótmælti veglagningu um Gálgahraun í Garðabæ var handtekinn.
 2019 – Þingkosningar voru haldnar í Kanada. Frjálslyndi flokkurinn undir stjórn Justin Trudeau forsætisráðherra vann flest þingsæti en tapaði þó hreinum þingmeirihluta sínum.

Fædd 
 1449 - Georg Plantagenet, hertogi af Clarence, bróðir Játvarðar 4. og Ríkharðs 3. Englandskonunga (d. 1478).
 1581 - Domenico Zampieri, ítalskur listmálari (d. 1641).
 1651 - Jean Bart, franskur flotaforingi (f. 1702).
 1761 - Louis Albert Guislain Bacler d'Albe, franskur kortagerðarmaður (d. 1824).
 1833 - Alfred Nobel, sænskur uppfinningamaður (d. 1896).
 1855 - Sigfús Sigfússon, íslenskur þjóðsagnaritari (d. 1935).
 1881 - Bjarni Jónsson, vígslubiskup (d. 1965).
 1889 - María Maack, íslensk hjúkrunarkona (d. 1975).
 1901 - Margarete Buber-Neumann, þýskur rithöfundur (d. 1989).
 1905 - Bárður Ísleifsson, íslenskur arkitekt (d. 2000).
 1908 - Sigurjón Ólafsson, íslenskur myndhöggvari (d. 1982).
 1911 - Hulda Dóra Jakobsdóttir, bæjarstjóri Kópavogs (d. 1998).
 1913 - Ólafur Halldórsson, íslenskur knattspyrnumaður og formaður Knattspyrnufélagsins Fram (d. 1992).
 1929 - Ursula K. Le Guin, bandarískur rithöfundur (d. 2018).
 1936 - Jonna Louis-Jensen, danskur málfræðingur.
 1937 - Hans-Ulrich Schmincke, þýskur jarðfræðingur.
 1942 - Ingibjörg Haraldsdóttir, íslenskur þýðandi.
 1942 - Paul Churchland, kanadískur heimspekingur.
 1949 - Benjamin Netanyahu, forsætisráðherra Ísrael.
 1955 - Catherine Hardwicke, bandarískur leikstjóri.
 1956 - Carrie Fisher, bandarisk leikkona (d. 2016).
 1958 - Andre Geim, hollenskur eðlisfræðingur.
 1961 - Dragiša Binić, serbneskur knattspyrnumaður.
 1965 - Ion Andoni Goikoetxea, spænskur knattspyrnumaður.
 1980 - Kim Kardashian, bandarísk fyrirsæta og athafnakona

Dáin 
 1221 - Alix, hertogaynja af Bretagne, dóttir Konstönsu af Bretagne (f. 1201).
 1266 - Birgir jarl Magnússon, ríkisstjóri Svíþjóðar (f. um 1210).
 1422 - Karl 6. Frakkakonungur (f. 1369).
 1805 - Horatio Nelson, breskur flotaforingi (f. 1758).
 1819 - Séra Jón Þorláksson frá Bægisá, skáld og þýðandi (f. 1744).
 1917 - Tryggvi Gunnarsson, íslenskur bankastjóri (f. 1835).
 1950 - Eggert Claessen, íslenskur athafnamaður (f. 1887).
 1969 - Wacław Sierpiński, pólskur stærðfræðingur (f. 1882).
 1969 - Jack Kerouac, bandarískur rithöfundur (f. 1922).
 1984 - Francois Truffaut, franskur kvikmyndaleikstjóri (f. 1932).
 1993 - Halldóra Briem, íslenskur arkitekt (f. 1913).
 2012 - George McGovern, bandarískur stjórnmálamaður (f. 1922).

Október